# metadata.dc.description.abstract[].value
La coincidència de dates entre la declaració del president Mas i el 75è aniversari de l'assassinat del president Companys, el 15 d'octubre, ha generat tot tipus de controvèrsies, però hi ha una altra coincidència que ha passat desapercebuda. El dia que van declarar l'exvicepresidenta Ortega i la consellera Rigau, el 13 d'octubre, va coincidir amb el 106è aniversari de l'assassinat de Francesc Ferrer i Guàrdia, l'inspirat pedagog creador de l'Escola Moderna, condemnat amb proves falses i en judici sense garanties d'haver atiat els fets de la Setmana Tràgica, en un intent d'anul·lar amb la seva mort la seva pedagogia, basada sobretot en la racionalitat, l'esperit crític i la llibertat individual. Tot un altre despropòsit, atenent a la conselleria que ocupa Rigau, la d'Educació, i la seva racional defensa del model educatiu català. Vull centrar-me en els aspectes que he esmentat de l'Escola Moderna aplicats a una època de desenvolupament personal molt concreta, l'adolescència, perquè penso que de vegades no en som prou conscients i ens deixem portar per tendències que es mantenen i transmeten de manera preconscient.

# metadata.dc.source[].value
Divulgació i Premsa (Genètica, Microbiologia i Estadística)